ธปท.ชี้แบงก์ให้กู้บริษัทประมูล 4 จีเสี่ยงน้อย
ธปท.ชี้ธนาคารปล่อยกู้บริษัทประมูล 4 จีความเสี่ยงน้อย ยันสภาพคล่องในระบบเพียงพอ
24 ธ.ค. 2558

ธปท.ชี้ธนาคารปล่อยกู้บริษัทประมูล 4 จีความเสี่ยงน้อย ยันสภาพคล่องในระบบเพียงพอ
นายวิรไท สันติประภพ ผู้ว่าการ ธนาคารแห่งประเทศไทย (ธปท.) เปิดเผยว่า การให้กู้ของระบบธนาคารพาณิชย์แก่บริษัทผู้ประกอบการในธุรกิจโทรคมนาคมระบบ 4 จีน่าจะมีความเสี่ยงน้อย เนื่องจากความเสี่ยงดูตามเทอม ทำให้มีการกระจายความเสี่ยง อีกอย่างบริษัทที่ประมูลได้มีเวลาตามเทอมนานพอสมควร โดยมีกำหนดจ่ายเงินให้กสทช.ในช่วงปีแรกแค่ไม่กี่ 1,000 ล้านบาท ส่วนปีที่ 4 ที่ต้องจ่ายส่วนที่เหลือทั้งหมดของราคาที่ประมูลได้ บริษัทก็คงต้องกาวิธีระดมทุนหรือออกหุ้นกู้ด้วย สภาพคล่องในระบบธนาคารจึงไม่น่าจะเป็นปัญหา
ทั้งนี้  การจ่ายเงินค่าประมูลของบริษัทที่ประมูลได้ประมาณ 1.7 แสนล้านบาท โดย 2 บริษัทที่ประมูลได้จะต้องจ่ายกสทช.ในสัดส่วน 50% ของราคาประมูลที่เริ่มต้น และปีที่ 2 และ 3 จ่ายในสัดส่วนปีละ 25% ของวงเงินประมูลเริ่มต้นสวนวงเงินประมูลทั้หมดต้องจ่ายให้ครบปีที่ 4 หากรายใดระดมทุนไม่ได้หรือมีไม่พอก็อาจจะต้องกู้ธนาคารในวงเงินสูง